CELEX: 32017D0630(01)
Language: hu
Date: 2017-06-29 00:00:00
Title: A Bizottság végrehajtási határozata (2017. június 29.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről Vacqueyras (OEM)

30.6.2017   
            
            
               HU
            
            
               Az Európai Unió Hivatalos Lapja
            
            
               C 206/9
            
         A BIZOTTSÁG VÉGREHAJTÁSI HATÁROZATA
   (2017. június 29.)
   az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről Vacqueyras (OEM)
   (2017/C 206/04)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Franciaország az 1308/2013/EU rendelet 105. cikkének megfelelően a „Vacqueyras” elnevezéshez tartozó termékleírás módosítására irányuló kérelmet nyújtott be.
            
         
               (2)
            
            
               A Bizottság megvizsgálta a kérelmet, és megállapította, hogy teljesülnek az 1308/2013/EU rendelet 93–96. cikkében, 97. cikkének (1) bekezdésében, valamint 100., 101. és 102. cikkében meghatározott feltételek.
            
         
               (3)
            
            
               Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében a „Vacqueyras” elnevezéshez tartozó termékleírás módosítása iránti kérelmet közzé kell tenni az Európai Unió Hivatalos Lapjában,
            
         A KÖVETKEZŐKÉPPEN HATÁROZOTT:
   Egyetlen cikk
   A „Vacqueyras” (OEM) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.
   Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
   
      Kelt Brüsszelben, 2017. június 29-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      A TERMÉKLEÍRÁS MÓDOSÍTÁSÁRA IRÁNYULÓ KÉRELEM
      
         „VACQUEYRAS”
      
      
         AOP-FR-A0151-AM01
      
      A kérelem benyújtásának időpontja: 2015. december 3.
      1.   A módosításra vonatkozó szabályok
      
      Az 1308/2013/EU rendelet 105. cikke – Nem kisebb jelentőségű módosítás
      2.   A módosítás leírása és indokolása
      
      2.1.   A szőlőültetvényen termesztett szőlőfajtákra vonatkozó szabályok
      
      A termékleírás V. szakasza szabályokat állapít meg a szőlőgazdaságban termeszthető különféle szőlőfajták arányára vonatkozóan. A vörösborok esetében e szabályok a következők:
      
                  —
               
               
                  a fő szőlőfajta és a kiegészítő szőlőfajták együttes arányának az ültetvényen telepített szőlők legalább 90 %-át kell kitennie,
               
            
                  —
               
               
                  a grenache N szőlőfajta arányának az ültetvényen telepített szőlők legalább 50 %-át kell kitennie,
               
            
                  —
               
               
                  a mourvèdre N és a syrah N szőlőfajtáknak együttesen az ültetvényen telepített szőlők legalább 20 %-át kell képviselniük.
               
            A vörösborok esetében a termékleírás e része kiigazításra kerül: a szabályok nem vonatkoznak azokra a szőlőtermesztőkre, akik nem készítenek bort termésükből, és akik a „Vacqueyras” OEM parcellákra osztott körülhatárolt területén belül 1,5 hektárnál kisebb területen gazdálkodnak (a különböző színű szőlőfajták területét együttesen számítva).
      A fent említett, szőlőfajtákra vonatkozó szabályok nem alkalmazhatóak a kis méretű gazdaságokra, amelyek többnyire csak néhány parcellából állnak, és amelyekben nem folyik bortermelés.
      E módosítás nem érinti az egységes dokumentumot.
      2.2.   Termesztési gyakorlatok
      
      A termékleírás VI. szakasza 2. pontja második francia bekezdésének jelenlegi megszövegezése a következő: „A gyomnövények elleni védekezés szeptember 1. és február 1. között vagy mechanikai eszközökkel, vagy a gyomirtó szerek pontosan körülhatárolt területen történő alkalmazását lehetővé tévő felszerelésekkel történik.”. E szöveg helyébe a következő rendelkezések lépnek: „A két szőlősor közötti terület legalább 60 %-án vagy talajművelési munkákat végeznek, vagy magról vetett vagy spontán növénytakaró található. Ez utóbbi esetben a gyomnövények elleni védekezés vagy mechanikai eszközökkel, vagy a gyomirtó szerek pontosan körülhatárolt területen történő alkalmazását lehetővé tévő felszerelésekkel történik.”.
      A kérelmező csoportosulás elő kívánja írni, hogy a talaj az év egésze során álljon mechanikai művelés alatt, hogy soha ne maradjon fedetlen.
      E módosítás nem érinti az egységes dokumentumot.
      2.3.   Analitikai előírások
      
      A termékleírás IX. szakaszának 1.c) pontjában a vörösborok színintenzitására vonatkozóan előírt érték 6-ról 5-re változik.
      Erre a módosításra azért van szükség, mert a jelenlegi küszöbérték túl magas, és hátrányos helyzetbe hozza azokat a küvéket, amelyekben nagy hányadot képvisel a grenache N, amely a vörösborok esetében a szóban forgó eredetmegjelölés fő szőlőfajtája. Ez a szőlőfajta (meglehetősen alacsony antociántartalma miatt) halvány színű, így nem teszi lehetővé nagyon erős színintenzitás elérését.
      2.4.   Egyéb módosítások
      
      E módosítási kérelem keretében sor került az egységes dokumentumnak az e-Ambrosia alkalmazás új adatbeviteli szabályai szerinti aktualizálására.
      EGYSÉGES DOKUMENTUM
      1.   Név
      
      Vacqueyras
      2.   A földrajzi árujelző típusa:
      
      OEM – oltalom alatt álló eredetmegjelölés
      3.   A szőlőből készült termékek kategóriái:
      
      
               
                  1.
               
               
                  Bor
               
            4.   A bor(ok) leírása
      
      Csendes fehérborok
      A fehérborok – noha a termelésnek csak kis hányadát képviselik – erős karakterrel rendelkeznek, amelyet főként virágos aromák és az azokat mérséklő, citrusfélékre emlékeztető gyümölcsös jegyek jellemeznek. Struktúrájuk és vibrálásuk telt és hosszú ideig érezhető ízt kölcsönöz nekik.
      A fehérborok a bourboulenc B, a clairette B, a grenache blanc B, a marsanne B, a roussanne B és a viognier B szőlőfajtákból készülnek.
      Térfogatszázalékban kifejezett minimális természetes alkoholtartalom: 12 %.
      Palackozáskor:
      
                  —
               
               
                  erjeszthetőcukor-tartalom ≤ 3 g/l, ha a térfogatszázalékban kifejezett természetes alkoholtartalom ≤ 14 %,
               
            
                  —
               
               
                  erjeszthetőcukor-tartalom ≤ 4 g/l, ha a térfogatszázalékban kifejezett természetes alkoholtartalom > 14 %.
               
            
         Maximális összes alkoholtartalom (térfogatszázalék): 14
      
         Maximális illósavtartalom (milliekvivalens/liter): 
      Az egyéb analitikai kritériumok megfelelnek az uniós szabályozásnak.
      Csendes vörösborok
      A termelés túlnyomó többségét kitevő vörösborok főként a grenache N, a mourvèdre N, valamint a syrah N szőlőfajtákból készülnek, és jellegüket befolyásolják a területen található különféle talajtípusok.
      Mindazonáltal megkülönbözteti őket a többi bortól erős karakterük, amelyet gyakran még hangsúlyosabbá tesz a hosszú érlelési idő (noha a bortermelőket nem kötelezi semmiféle előírás a hosszú időn át folytatott érlelésre). Az összetett aromákon belül piros vagy fekete gyümölcsök jegyei dominálnak, és gyakran fedezhetők fel a borban a túlérett vagy kandírozott gyümölcsöket vagy gyümölcslekvárt idéző árnyalatok.
      Az érés során fűszeresebb, animálisabb (bőrre, vadakra stb. emlékeztető) jegyek jelennek meg. E borokat testes, telt, harmonikus, impozáns tanninos szerkezetű, de nem agresszív íz jellemzi. Hosszú időn át tovább nemesedni képes, lekerekített, elegáns borok.
      Térfogatszázalékban kifejezett minimális természetes alkoholtartalom: 12,5 %.
      Palackozáskor:
      
                  —
               
               
                  erjeszthetőcukor-tartalom ≤ 3 g/l, ha a térfogatszázalékban kifejezett természetes alkoholtartalom ≤ 14 %,
               
            
                  —
               
               
                  erjeszthetőcukor-tartalom ≤ 4 g/l, ha a térfogatszázalékban kifejezett természetes alkoholtartalom > 14 %,
               
            
                  —
               
               
                  almasavtartalom ≤ 0,4 g/l,
               
            
                  —
               
               
                  színintenzitás (optikai sűrűség: 420 nm + 520 nm + 620 nm) ≥ 5,
               
            
                  —
               
               
                  az összes polifenoltartalomra vonatkozó index (optikai sűrűség: 280 nm) ≥ 45.
               
            
         Maximális összes alkoholtartalom (térfogatszázalék): 14
      
         Maximális illósavtartalom (milliekvivalens/liter): 
      Az egyéb analitikai kritériumok megfelelnek az uniós szabályozásnak.
      Csendes rozéborok
      A rozéborok, amelyek a fehérborokhoz hasonlóan a termelésnek csak kis hányadát teszik ki, viszonylag sötét színűek, aromagazdagok és testesek, meghatározó jellemzőjük a gyümölcsösség. E borok is főként a grenache N, a mourvèdre N és a syrah N szőlőfajtákból készülnek. Hosszú ideig érezhető íz jellemzi őket.
      Térfogatszázalékban kifejezett minimális természetes alkoholtartalom: 12 %.
      Palackozáskor:
      
                  —
               
               
                  erjeszthetőcukor-tartalom ≤ 3 g/l, ha a térfogatszázalékban kifejezett természetes alkoholtartalom ≤ 14 %,
               
            
                  —
               
               
                  erjeszthetőcukor-tartalom ≤ 4 g/l, ha a térfogatszázalékban kifejezett természetes alkoholtartalom > 14 %.
               
            
         Maximális összes alkoholtartalom (térfogatszázalék): 14
      
         Maximális illósavtartalom (milliekvivalens/liter): 
      Az egyéb analitikai kritériumok megfelelnek az uniós szabályozásnak.
      5.   Borkészítési eljárások
      
      a)   Alapvető borászati eljárások
      
      Borászati eljárások
      A borkészítésre vonatkozó releváns korlátozás
      Tilos fadarabokat használni.
      A rozéborok készítéséhez tilos borászati használatra szánt aktív szenet használni, akár önmagában, akár különféle készítményekbe keverve.
      A sorok és a tőkék közötti távolság
      Művelési gyakorlat
      A sorok közötti távolság legfeljebb 2,5 méter lehet.
      Az egyes tőkékhez tartozó terület legfeljebb 2,5 négyzetméter lehet. Az ugyanazon sorban elhelyezkedő tőkék közötti távolságnak 0,85 méter és 1,2 méter között kell lennie.
      Szőlőmetszés
      Művelési gyakorlat
      A tőkéket rövidmetszéssel művelik (bakműveléssel vagy Royat-kordonműveléssel), legfeljebb 6 csapot hagyva a tőkén. Az egyes csapokon legfeljebb 2 rügy lehet.
      A Royat-kordonművelés esetében a létrehozás vagy a megújítás időszaka 2 évig tarthat. Ezen időszak alatt megengedett a Guyot-metszés alkalmazása és ennek keretében egy legfeljebb 8 rüggyel rendelkező félszálvessző és egy legfeljebb 2 rüggyel rendelkező csap kialakítása.
      A viognier B szőlőfajta esetében a következő metszési módok alkalmazhatók:
      
                  —
               
               
                  Guyot-metszés, legfeljebb 8 rüggyel a félszálvesszőn és 1 vagy 2, legfeljebb 2 rüggyel rendelkező csappal,
               
            
                  —
               
               
                  kettős Guyot-metszés, legfeljebb 6 rüggyel a félszálvesszőn és 1 vagy 2, legfeljebb 2 rüggyel rendelkező csappal.
               
            Öntözés
      Művelési gyakorlat
      Az öntözés engedélyezhető.
      b)   Maximális hozamok
      
      40 hektoliter hektáronként.
      6.   Körülhatárolt terület
      
      A szüret, a borok erjesztése, készítése és érlelése Vaucluse megye következő településeinek területén zajlik: Sarrians, Vacqueyras.
      7.   Fő szőlőfajták
      
      
                   
               
               
                  Viognier B
               
            
                   
               
               
                  Bourboulenc B
               
            
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Cinsaut N
               
            
                   
               
               
                  Mourvèdre N
               
            
                   
               
               
                  Marsanne B
               
            
                   
               
               
                  Syrah N
               
            
                   
               
               
                  Roussanne B
               
            8.   A kapcsolat(ok) leírása
      
      A „Vacqueyras” ellenőrzött eredetmegjelölés (appellation d’origine contrôlée) területe, amely a Rhône folyó völgyének déli részében fekvő szőlőültetvények szívében található, és „cru des Côtes du Rhône” néven közismert, egyike a Dentelles de Montmirail nevű figyelemre méltó mészkőhegységet övező területeknek. Ez a „csodálatos hegy” („mons mirabilis”) az Alpok első nyúlványa a Rhône völgyének irányában, amelyet kelet-nyugati irányban részlegesen átszel.
      A szóban forgó földrajzi terület Vacqueyras és Sarrians települések területén, Vaucluse megyében helyezkedik el. „Vacqueyras” méltó a nevére, amely az egykori „Vallis Quadreria” („Kövek völgye”) elnevezésre vezethető vissza; e területen belül a szőlőültetvény főként az Ouvèze folyó mentén, 60 és 160 méter közötti tengerszint feletti magasságban található széles teraszokon jött létre. Az éghajlat mediterrán, meleg és száraz, a napsütéses órák száma igen jelentős. Emellett ugyanakkor a területre az éves csapadékmennyiség alacsony volta és igen egyenetlen eloszlása is jellemző, ami időnként – a napéjegyenlőség idején – heves esőzésekkel jár. A földrajzi területen az év nagy részében (évente több mint 100 napon) a viharos és hideg északi szél, a misztrál is érezteti hatását.
      A „Vacqueyras” ellenőrzött eredetmegjelöléssel ellátott borok e terület egyediségéről tanúskodnak, ami egyfelől a szőlőtermésben rejlő sajátos potenciál érvényre juttatását lehetővé tévő természeti tényezőknek tudható be, nevezetesen a jó vízáteresztő képességű talajoknak (homok, kavicsos homokkő, görgeteg), amelyekhez gyakran társul olyan agyagos mátrix, amely a száraz időszakban jelentős víztartalékot biztosít, másfelől a Dentelles de Montmirail közelsége által mérsékelt mediterrán éghajlatnak, amely alkalmas a szőlőszemek érését elősegítő megfelelő feltételek megteremtésére és a hőmérsékleti szélsőségek kiküszöbölésére, ugyanakkor érvényesülni hagyja a misztrál kedvező hatásait mind a koncentráció, mind a szőlőknek a gombás megbetegedésekkel szembeni védelme tekintetében, és végezetül az emberi tényezőknek, amelyek a termelőknek a szőlőtelepítés és a szőlőfajták házasítása terén generációról generációra hagyományozott szaktudásában nyilvánulnak meg.
      E kölcsönhatások különösen jól megfigyelhetők a vörösboroknál, amelyeket a görgeteges talajon termett szőlőből származó borok esetében telt és tanninos struktúrájú, összetett házasítás, a homokosabb talajokról származó szőlőből készített borok esetében lágyság és gyümölcsös aromák, a kavicsos homokkő alkotta talajon termett szőlőből előállított borok esetében pedig harmónia és egyensúly jellemeznek. A gyakorlatban alkalmazott szakismeretek e potenciálra támaszkodva lehetővé teszik a vörösborok identitásának fenntartását, megőrizve ugyanakkor a nyersanyag eredeti jellemzőit is.
      E szőlő- és bortermelő területen meglehetősen egyedülálló módon a termelt borok egyedi identitása a fehér- és a rozéborok esetében is elismerésre került; e borok ugyanazokkal a – természeti tényezőkre és termelési eljárásokra egyaránt visszavezethető – minőségi jellemzőkkel rendelkeznek.
      Ismertség, szaktudás, hagyományos eljárások és minőségi borok – mindez egyszerre megfigyelhető a „Vacqueyras” szőlőültetvény esetében, az ültetvény mezőgazdasági tevékenységgel összefüggő jelentős és gondosan megőrzött vidéki örökségén keresztül.
      9.   További alapvető feltételek
      
      Nagyobb földrajzi egység
      Jogi keret:
      nemzeti jogszabályok.
      A további feltétel típusa:
      a címkézésre vonatkozó kiegészítő rendelkezések.
      A feltétel leírása:
      Az ellenőrzött eredetmegjelöléssel ellátott borok címkéjén feltüntethető a „Cru des Côtes du Rhône” vagy a „Vignobles de la Vallée du Rhône” nagyobb földrajzi egysége is. A „Vignobles de la Vallée du Rhône” nagyobb földrajzi egység használatára vonatkozó feltételeket az oltalommal és az irányítással foglalkozó különböző érintett szervezetek által aláírt, a szóban forgó nagyobb földrajzi egység használatára vonatkozó feltételekről szóló egyezmény tartalmazza.
      A követlen közelben lévő terület
      Jogi keret:
      nemzeti jogszabályok.
      A további feltétel típusa:
      a körülhatárolt földrajzi területen való előállítás tekintetében biztosított eltérés.
      A feltétel leírása:
      A borok erjesztése, készítése és érlelése tekintetében biztosított eltérés kapcsán meghatározott, közvetlen közelben lévő terület a következő települések területét foglalja magában:
      
         Ardèche megye: 2 település;
      
         Drôme megye: 5 település;
      
         Rhône megye: 3 település;
      
         Vaucluse megye: 59 település.
      A települések megyénkénti felsorolása az eredetmegjelöléshez tartozó termékleírásban található.
      10.   A termékleíráshoz vezető link
      
      https://info.agriculture.gouv.fr/gedei/site/bo-agri/document_administratif-5cae91ee-7281-49fb-a01b-3d1fff4f78ec